

Langusova ulica 4, 1000 Ljubljana T: 01 478 82 00

 E: gp.mope@gov.si

 [www.mope.gov.si](http://www.mope.gov.si)

|  |
| --- |
| Številka: 370-18/2023-2570-16 |
| Ljubljana: 12. 7. 2024 |
| EVA : / |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
|  ZADEVA: Uvrstitev projekta 2570-24-0015 Aktivna dostopnost do javnega potniškega prometa v veljavni Načrt razvojnih programov 2024-2027 – predlog za obravnavo  |
| 1. Predlog sklepov vlade: |
| Na podlagi petega odstavka 31. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23) je Vlada Republike Slovenije na … dne … pod točko … sprejela naslednjiSKLEPV veljavni Načrt razvojnih programov 2024–2027 se skladno s priloženo tabelo uvrsti nov projekt:* 2570-24-0015 – Aktivna dostopnost do javnega potniškega prometa

Barbara Kolenko Helblgeneralna sekretarka vladePrejmejo:* Ministrstvo za okolje, podnebje in energijo,
* Ministrstvo za finance.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Bojan Kumer, minister
* mag. Tina Seršen, državna sekretarka
* Darko Trajanov, generalni direktor za prometno politiko na Ministrstvu za okolje, podnebje in energijo
* Milena Černilogar-Radež, sekretar
* Tadej Žaucer, sekretar
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Avstrijsko Ministrstvo za podnebje, okolje, energijo, mobilnost, inovacije in tehnologijo (Federal Ministry for Climate Action, Environment, Energy, Mobility, Innovation and Technology; kratko poimenovanje Klimaaktiv) v sodelovanju z avstrijsko Agencijo za energijo (Austrian Energy Agency) je novembra 2022 **prijavilo mednarodni projekt Active2Public Transport** v sklopu programa Interreg Danube Region Programme project (Interreg Podonavje 2021-2027), ki zasleduje eno od prioritet programa Zeleno, nizko-ogljično Podonavje. **Projekt je bil** 14. decembra 2023 potrjen s strani Upravnega odbora programske regije Podonavje (Managing authoroty and joint secretariat of the Danube Region Programme)**.** Dne 3. maja 2024 smo prejeli **projektno pogodbo (Subsidy Contract)** podpisano s strani programa Podonavje in avstrijske Agencije za energijo.Namen projekta je znižanje ogljičnega odtisa in zmanjšanje emisij toplogrednih plinov v prometu s podpiranjem prehoda na okolju prijazna prevozna sredstva, zlasti kolesarjenje v kombinaciji z javnim prevozom. Predlog projekta predvideva prenos znanja s strani držav, ki imajo že odlično strukturiran in povezan sistem večmodalnosti za področje kolesarjenja in javnega potniškega prometa, analizo stanja 0 v državah partnericah projekta, vzpostavitev mednarodne strokovne delovne skupine za pripravo/novelacijo strategij in akcijskega načrta (vključno s kazalniki in možnimi ukrepi), pripravo predlogov inovativnih rešitev na osnovi izpeljanih pilotnih projektov tekom projekta. Predviden je tudi dvig kompetenc zaposlenih na področju razvoja kolesarske infrastrukture v povezavi z javnim potniškim prometom. V primeru Slovenije je to kader Ministrstva za okolje, podnebje in energijo ter tudi zaposleni na Direkciji za infrastrukturo, Slovenskih železnicah in Družbi za upravljanje javnega potniškega prometa, katere smo identificirali kot pridružene strateške partnerje projekta v Sloveniji. Nova znanja bodo zaposleni uporabili predvsem pri načrtovanju rekonstrukcij večmodalnih vozlišč (rekonstrukcije železniških in avtobusnih postajah ter njihove okolice), da bodo kvalitetno načrtovana in omogočala varen, udoben in hiter dostop do samega vozlišča. Skladno s Subsidy Contract – Number DRP0200217 – INTERREG PODONAVJE je v projekt vključenih poleg Ministrstva za okolje, podnebje in energijo še 10 partnerjev, katerega vrednost je 2.856.023,50 evra. Koordinator projekta je avstrijska Agencija za energijo. Projekt traja 30 mesecev s pričetkom dne 1. 1. 2024 in zaključkom dne 30. 6. 2026. Skladno s Subsidy Contract so upravičeni stroški Ministrstva za okolje, podnebje in energijo v višini 273.000,00 EUR, pri čemer EU (ESSR 80%) prispeva 218.400,00 EUR, Slovenska udeležba pa znaša 54.600,00 EUR. Sredstva za izvajanje se bodo zagotovila s prerazporeditvami iz evidenčnega projekta št. 2570-24-0002, Projekti teritorialnega sodelovanja na področju prometa.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | **DA**/NE |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | **DA**/NE |
| 7.a Predstavitev ocene finančnih posledic nad 40.000 EUR:Sredstva so zagotovljena na evidenčnem projektu št. 2570-24-0002, Projekti teritorialnega sodelovanja na področju prometa, na proračunskih postavkah:* 241089 EU 21-27 Teritorialno sodelovanje – EU
* 241090 EU 21-27 Teritorialno sodelovanje - slovenska udeležba

|  |  |  |  |
| --- | --- | --- | --- |
| Leto | 2570-24-0002 | 241089 | 241090 |
| 2024 | 74.204,20 | 59.363,36 | 14.840,84 |
| 2025 | 145.118,41 | 116.094,73 | 29.023,68 |
| 2026 | 53.677,39 | 42.941,91 | 10.735,48 |
| SKUPAJ | 273.000,00 | 218.400,00 | 54.600,00 |

 |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za okolje, podnebje in energijo | 2570-24-0015 Aktivna dostopnost do javnega potniškega prometa | 241089 – EU 21-27 Teritorialno sodelovanje EU | 0,00 EUR | 0,00 EUR |
| Ministrstvo za okolje, podnebje in energijo | 2570-24-0015 Aktivna dostopnost do javnega potniškega prometa | 241090 – EU 21-27 Teritorialno sodelovanje – slovenska udeležba | 0,00 EUR | 0,00 EUR |
| SKUPAJ | **0,00 EUR** | 0,00 EUR |
| II.b Manjkajoče pravice porabe bodo zagotovljene s prerazporeditvijo: |
| Ministrstvo za okolje, podnebje in energijo  | 2570-24-0002 Projekti teritorialnega sodelovanja na področju prometa | 241089 – EU 21-27 Teritorialno sodelovanje EU | 59.363,36 EUR | 116.094,73 EUR |
| Ministrstvo za okolje, podnebje in energijo  | 2570-24-0002 Projekti teritorialnega sodelovanja na področju prometa | 241090 – EU 21-27 Teritorialno sodelovanje – slovenska udeležba | 14.840,84 EUR | 29.023,68 EUR |
| SKUPAJ | 74.204,20 EUR | 145.118,41 EUR |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA**/NE |
| **11. Gradivo je uvrščeno v delovni program vlade:** | DA/**NE** |
| mag. Bojan KumerMINISTER |

PRILOGI:

* + Priloga 1: Obrazložitev
	+ Priloga 2: Obrazec 3

**OBRAZLOŽITEV**

Ministrstvo za okolje, podnebje in energijo je kot partner v vključeno v projekt Interreg Danube Region Programme project Active2Public Transport (slovensko Aktivna dostopnost do javnega potniškega prometa), katerega vodilni partner je avstrijska Agencija za energijo, vključenih pa je še 10 partnerjev iz držav programa Podonavje (poleg Slovenije so to še Slovaška, Srbija, Nemčija, Madžarska, Hrvaška, Češka in Romunija) (naslov: [Active2Public Transport | Active2Public Transport (interreg-danube.eu)](https://interreg-danube.eu/projects/active2public-transport)).

**Namen projekta**

Namen projekta je znižanje ogljičnega odtisa in zmanjšanje emisij toplogrednih plinov v prometu s podpiranjem prehoda na okolju prijazna prevozna sredstva, zlasti kolesarjenje v kombinaciji z javnim prevozom. Zagotovil bo strateški okvir za sistematično izboljšanje povezljivosti aktivne mobilnosti v prometnih vozliščih, zagotovil bo smernice za izvajanje inovativnih rešitev za odpravo vrzeli v multimodalnem sistemu in pokazal učinek boljše povezljivosti infrastrukture in storitev javnega prevoza.

**Cilj projekta**

Cilj projekta je prenos znanja s strani držav, ki imajo že odlično strukturiran in povezan sistem večmodalnosti za področje kolesarjenja in javnega potniškega prometa, analizo stanja 0 v državah partnericah projekta, vzpostavitev mednarodne strokovne delovne skupine za pripravo/novelacijo strategij in akcijskega načrta (vključno s kazalniki in možnimi ukrepi), pripravo predlogov inovativnih rešitev na osnovi izpeljanih pilotnih projektov tekom projekta. Predviden je tudi dvig kompetenc zaposlenih na področju razvoja kolesarske infrastrukture v povezavi z javnim potniškim prometom.

**Ključni cilji projekta** **na nacionalni ravni** **so:**

* vzpostavitev delovne skupine za pripravo smernic za učinkovitejšo dostopnost javnega potniškega prometa na trajnosten (aktiven) način,
* evidentiranje obstoječe infrastrukture stičnih točk večmodalnosti na nacionalni ravni in ravni regije Podonavja, definiranje manjkajočih odsekov,
* prenos znanja in 4 študijski obiski za projektante, strokovne sodelavce, odločevalce,
* 2 pilotna projekta (začasna preureditev ulice v bližini vozlišča JPP, postavitev varne kolesarnice) in njuna evalvacija
* organizacija zaključne konference z mednarodnimi strokovnjaki v Sloveniji.

Na Ministrstvu za okolje, podnebje in energijo pokriva področje javnega potniškega prometa in trajnostne mobilnosti Direktorat za prometno politiko, ki je pripravlja prometno politiko in je nosilec izvajanja Zakona o celostnem prometnem načrtovanju. Cilj zakona je tudi povečanje vloge javnega potniškega prometa in kolesarjenja. Vse vrste je prometa treba obravnavati kot celoto, jih med seboj uravnotežiti in povezati v enovit prometni sistem. To se nanaša na prometne načine, ki so ključni za vzpostavitev večmodalnega prometa, kar naslavlja projekt Active2PublicTransport. Ker želimo dosegati ugodne učinke prometa tudi s pomočjo optimizacije prometnih tokov mora enovit prometni prostor zavzemati ne le medobčinske, regionalne, ampak tudi mednarodne razsežnosti. Zato je vključitev v projekt smotrna zaradi zagotovitve prenosa znanj in dobrih praks, kar bo zaposlenim na MOPE pomagalo pri postopku priprave in sprejema Državne celostne prometne strategije.

Skladno s Subsidy Contract – Number DRP0200217 – INTERREG PODONAVJE je v projekt poleg Ministrstva za okolje, podnebje in energijo vključenih še 10 partnerjev. Skupna vrednost projekta je 2.856.023,50 evra. Koordinator projekta je Avstrijska agencija za energijo. Projekt traja 30 mesecev s pričetkom dne 1. 1. 2024 in zaključkom dne 30. 6. 2026. Skladno s Subsidy Contract so upravičeni stroški Ministrstva za okolje, podnebje in energijo v višini 273.000,00 EUR, pri čemer EU (ESSR 80%) prispeva 218.400,00 EUR, Slovenska udeležba pa znaša 54.600,00 EUR. Sredstva za izvajanje se bo v letu 2024, 2025 in 2026 zagotovila s prerazporeditvami iz evidenčnega projekta št. 2570-24-0002, Projekti teritorialnega sodelovanja na področju prometa in sicer v letu 2024 v višini 74.204,20 EUR, v letu 2025 v višini 145.118,41 EUR ter v letu 2026 v višini 53.677,39 EUR.

Sredstva bodo zagotovljena pri proračunskem uporabniku 2570 – Ministrstvo za okolje, podnebje in energijo, na proračunski postavki 241089 EU 21-27 Teritorialno sodelovanje - EU in na proračunski postavki 241090 EU 21-27 Teritorialno sodelovanje - slovenska udeležba.

Prejeta sredstva bodo namenjena kritju stroškov dela, posrednih/režijskih stroškov, potnih stroškov udeležbe predstavnikov države in strateških partnerjev na srečanjih in študijskih obiskih ter kritju stroškov zunanjih izvajalcev.

Ministrstvo za okolje, podnebje in energijo, kot nosilec projekta v Sloveniji, bo izvedel izplačila glede na dejanske upravičene stroške. V času finančnega izvajanja projekta po sporazumu bodo izvedene kontrole upravičenosti izdatkov in aktivnosti na projektu, ter na tej podlagi se bodo zagotavljala povračila EU sredstev v proračun.